ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าข้าวโพดจากสาธารณรัฐแห่งสหภาพเมียนมาร์พ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของข้าวโพดนำเข้าเพื่อการค้าจากสาธารณรัฐแห่งสหภาพเมียนมาร์เสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าข้าวโพดจากสาธารณรัฐแห่งสหภาพเมียนมาร์ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง เงื่อนไขการนำเข้าข้าวโพดจากสาธารณรัฐแห่งสหภาพเมียนมาร์ พ.ศ. ๒๕๕๖ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ชนิดพืชข้าวโพด(corn, Zea mays) ตามประกาศนี้ได้แก่ เมล็ดพันธุ์ข้าวโพด (corn seed)ข้อ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับเมล็ดพันธุ์ข้าวโพดจากสาธารณรัฐแห่งสหภาพเมียนมาร์ปรากฏตามเอกสารแนบท้ายประกาศนี้ข้อ๕ หน่วยงานที่รับผิดชอบ๕.๑ราชอาณาจักรไทย คือ กรมวิชาการเกษตร๕.๒สาธารณรัฐแห่งสหภาพเมียนมาร์ คือ Plant Protection Division ซึ่งต่อไปในประกาศนี้จะเรียกว่า PPDข้อ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ๗ วิธีการขนส่งต้องส่งข้าวโพดมาจากเมืองท่าแห่งหนึ่งในสาธารณรัฐแห่งสหภาพเมียนมาร์ไปยังเมืองท่าปลายทางในราชอาณาจักรไทยในลักษณะเป็นสินค้าทางบกหรือทางน้ำข้อ๘ ข้อกำหนดสำหรับการนำเข้า๘.๑ต้องสุ่มตรวจข้าวโพดก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๘.๒ต้องไม่มีการปะปนของ ดิน ทราย แมลงมีชีวิต ชิ้นส่วนของพืช เมล็ดพืชอื่นหรือสิ่งอื่นใดที่มีศักยภาพนำพาศัตรูพืชกักกันได้๘.๓ต้องมีหนังสือรับรองจากหน่วยงานราชการหรือเอกชนว่าข้าวโพดที่อนุญาตนำเข้ามิใช่พืชที่ได้รับการตัดต่อสารพันธุกรรม๘.๔การกำจัดศัตรูพืช๘.๔.๑ต้องรมด้วยสารรมฟอสฟีน (Phosphine) อัตรา ๘ กรัมต่อลูกบาศก์เมตร ระยะเวลา ๑๒๐ ชั่วโมง ที่อุณหภูมิมากกว่า ๒๐องศาเซลเซียส๘.๔.๒ผู้ประกอบการรมยาต้องได้รับการขึ้นทะเบียนไว้กับ PPDข้อ๙ ข้อกำหนดสำหรับบรรจุภัณฑ์และฉลาก๙.๑ต้องบรรจุข้าวโพดในบรรจุภัณฑ์ที่ใหม่ สะอาด แข็งแรงและปิดมิดชิด๙.๒ต้องแสดงข้อมูลพันธุ์ของข้าวโพดบนบรรจุภัณฑ์ข้อ๑๐ การรับรองสุขอนามัยพืช๑๐.๑ต้องมีใบรับรองสุขอนามัยพืชซึ่งออกให้โดย PPD กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทย๑๐.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The consignment of corn seeds was produced and prepared for export accordance with the conditions for import of corn seeds from Myanmar to Thailand.และThe corn seeds were inspected and found free from Sphacelotheca reiliana, Pyrenophora teres, Pantoea agglomerans, Trogoderma granarium, Acanthoscelides argillaceus and Striga angustifolia๑๐.๓ต้องระบุพันธุ์ของข้าวโพดในใบรับรองสุขอนามัยพืชข้อ๑๑ การตรวจนำเข้า๑๑.๑เมื่อข้าวโพดถูกขนส่งมาถึงด่านนำเข้าในราชอาณาจักรไทยการตรวจนำเข้าข้าวโพดจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๑.๒พนักงานเจ้าหน้าที่จะสุ่มตัวอย่างข้าวโพดและตรวจสอบในห้องปฏิบัติการเพื่อยืนยันว่ามีศัตรูพืชกักกันติดมากับข้าวโพดหรือไม่และต้องกักข้าวโพดไว้จนกว่าจะทราบผลจากห้องปฏิบัติการ๑๑.๓ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ในระหว่างการตรวจนำเข้าข้าวโพดทั้งหมดต้องถูกส่งกลับ ทำลาย หรือกำจัดศัตรูพืชด้วยวิธีการที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่าย๑๑.๔ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยข้าวโพดทั้งหมดต้องถูกส่งกลับ ทำลายหรือกำจัดศัตรูพืชกักกันบนเมล็ดพันธุ์ข้าวโพดด้วยวิธีการที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าเมล็ดพันธุ์ข้าวโพดเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จข้อ๑๒การตรวจสอบสถานภาพศัตรูพืชในแปลงปลูกกรมวิชาการเกษตรอาจส่งพนักงานเจ้าหน้าที่ไปประเมินสถานภาพศัตรูพืชในแปลงปลูกข้าวโพดที่จะส่งออกไปยังราชอาณาจักรไทยเพื่อยืนยันสถานภาพศัตรูพืชโดย PPD หรือผู้ได้รับใบอนุญาตนำเข้าต้องรับผิดชอบค่าใช้จ่ายทั้งหมดประกาศณ วันที่ ๑๑ มิถุนายน พ.ศ. ๒๕๕๖ดำรงค์ จิระสุทัศน์อธิบดีกรมวิชาการเกษตร[เอกสารแนบท้าย]๑.เอกสารแนบรายชื่อศัตรูกักกันของข้าวโพดจากสาธารณรัฐแห่งสหภาพเมียนมาร์แนบท้ายประกาศกรมวิชาการเกษตร เรื่องเงื่อนไขการนำเข้าข้าวโพดจากสาธารณรัฐแห่งสหภาพเมียนมาร์ พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒ กรกฎาคม ๒๕๕๖โชติกานต์/ผู้ตรวจ๑๘ กรกฎาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๘ ง/หน้า ๓๗/๒๘ มิถุนายน ๒๕๕๖